b'\n_START_ARTICLE_\nPoul Christian Schindler\n_START_PARAGRAPH_\nPoul Christian Schindler (o. 1648 i K\xc3\xb8benhavn \xe2\x80\x93 oktober 1740) var en dansk musiker og komponist af musikken til den f\xc3\xb8rste egentlige opera i Danmark, som blev opf\xc3\xb8rt p\xc3\xa5 Christian 5.s f\xc3\xb8dselsdag 15. april 1689.\n_START_SECTION_\nLiv og gerning\n_START_PARAGRAPH_\nSchindler var en s\xc3\xb8n af kongelig glassk\xc3\xa6rer Poul Schindler og blev f\xc3\xb8dt i K\xc3\xb8benhavn. Han blev 1670 ansat som "Viol de gambist" i det kongelige kapel og kaldes senere kammermusikus. Musikken til den f\xc3\xb8rste her i landet opf\xc3\xb8rte egentlige opera, Der vereinigte G\xc3\xb6tterstreit, var komponeret af Schindler til tekst af slesvigeren P.A. Burchard. Opf\xc3\xb8relsen fandt sted p\xc3\xa5 kongens f\xc3\xb8dselsdag 15. april 1689 p\xc3\xa5 et lille teater, som var blevet bygget ved Sophie Amalienborg i denne anledning. Under gentageisen af forestillingen den 19. samme m\xc3\xa5ned gik der ulykkeligvis ild i et af de transparenter, der var anbragt p\xc3\xa5 siderne af den med gr\xc3\xb8nt og blomster dekorerede tilskuerplads. I et nu var salen omsp\xc3\xa6ndt af flammer, og mange mennesker omkom, deriblandt Schindlers hustru og \xc3\xa6ldste datter._NEWLINE_Da Schindler begyndte at blive til \xc3\xa5rs, ans\xc3\xb8gte han kongen om at "befri ham fra Musikken" og till\xc3\xa6gge ham en anden tjeneste, hvorefter han i 1706 indtr\xc3\xa5dte af kapellet og fik ans\xc3\xa6ttelse som s\xc3\xb8lvpop._NEWLINE_Han levede endnu l\xc3\xa6nge efter den tid og afgik ved d\xc3\xb8den af et slagtilf\xc3\xa6lde i oktober 1740, 92 \xc3\xa5r gammel. Han var gift to gange.'